OpenLLM-France/wikimedia huggingface dataset:
# L'Aiguillon-sur-Vie

L'Aiguillon-sur-Vie és un municipi francès situat al departament de Vendée i a la regió de País del Loira. L'any 2019 tenia 2024 habitants. Pertany a la mancomunitat Pays de Saint-Gilles-Croix-de-Vie.

## Demografia

El 2007 tenia 1.580 habitants. Hi havia 688 famílies de les quals 200 eren unipersonals. El 2007 hi havia 1.128 habitatges, 706 l'habitatges principals, 398 eren segones residències i 24 estaven.

## Economia

El 2007 la població en edat de treballar era de 945 persones de les quals 679 eren actives.
El 2007, a més de les granges, hi havia 68 empreses, principalement de serveis de proximitat. L'any 2000 hi havia 31 explotacions agrícoles que conreaven un total de 1.962 hectàrees.

## Referències

* ↑ «CA du Pays de Saint-Gilles-Croix-de-Vie» (en francès). BANATIC, la base nationale sur l'intercommunalité. [Consulta: 2 febrer 2023].
* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
# L'Aigüeta (la Bisbal d'Empordà)

L'Aigüeta és un barri del municipi de la Bisbal d'Empordà (Baix Empordà)
El barri està connectat a la banda oest del poble, a la riba esquerra del riu Daró i al límit del terme municipal amb el de Cruïlles, Monells i Sant sadurní de l'Heura.
També porten el nom de l'Aigüeta un dels carrerrs principals i més cèntrics de la vila, on s'hi acumula una gran quantitat de botigues, sales d’exposició i tallers de ceràmica artesana, i els polígon industrials (L'Aigüeta A-1, A-2 i B-1) situats al nord del nucli urbà (projectats el 2005).

## Referències

* ↑ «Nomenclàtor oficial de toponímia major de Catalunya. 160-la Bisbal d’Empordà Baix Empordà» (PDF). Institut Cartogràfic i Geològic de Catalunya, 2017. Arxivat de l'original el 2021-10-21. [Consulta: 21 octubre 2021].
* ↑ Selfa Sastre, M.. Onomàstca de la Bisbal d'Empordà. Barcelona: Institut d'Esudis Catalans. Treballs de l'Oficina d'Onomàstica XIX, 2010, p. 27. ISBN 9788499650173.
* ↑ «Mapa topogràfic, base 1:5.000». ICGC, 2021. [Consulta: 21 octubre 2021].
* ↑ «Polígons Baix Empordà». poligonsbaixemporda.cat, 2021. [Consulta: 21 octubre 2021].
# Konishi Yukinaga

    En aquest nom japonès, el cognom és Konishi.
Konishi Yukinaga (小西行长, 1555 - 6 de novembre de 1600) va ser un samurai i dàimio japonès sota les ordres de Toyotomi Hideyoshi durant el període Azuchi-Momoyama de la història del Japó.
En 1587, durant la invasió a Kyushu, va sufocar una revolta local a la província de Figa pel que va ser premiat amb un feu en aquesta província.
Yukinaga comandà a les primeres tropes enviades durant les invasions japoneses a Corea, on va destacar per la captura de Busan i Seül i la defensa de Pyongyang.
Després de la mort de Hideyoshi, Yukinaga es va unir al bàndol d'Ishida Mitsunari durant la batalla de Sekigahara del 1600, on va vèncer el bàndol de Tokugawa Ieyasu pel que va haver de fugir cap al mont Ibuki però va ser capturat posteriorment. Havent-se convertit al cristianisme, es va refusar a cometre seppuku i va ser executat.

## Referències

* Turnbull, Stephen (1998). 'The Samurai Sourcebook'. London: Cassell & Co. ISBN 1-85409-523-4.
# Konkola Blades Football Club

El Konkola Blades Football Club és un club de futbol de la ciutat de Chililabombwe, Zàmbia. Juga a l'estadi Konkola.
Va ser fundat el 1956 amb el nom Bancroft North End.

## Palmarès

* Copa zambiana de futbol:
       1983, 1998
* Zambian Division One North:
       2005

## Referències

* ↑ «Konkola Blades FC». Perform Group. [Consulta: 2 abril 2015].
* ↑ Schöggl, Hans. «Zambia – Foundation Dates of Clubs». Rec.Sport.Soccer Statistics Foundation (RSSSF), 11-04-2013. [Consulta: 2 abril 2015].
* ↑ «Zambia – List of Cup Winners». RSSSF.
* ↑ «Zambia Second and Third Level Champions». Rec.Sport.Soccer Statistics Foundation (RSSSF), 16-07-2009. [Consulta: 2 abril 2015].
# Kuusamo

Kuusamo és una ciutat de Finlàndia situada a la província d'Oulu i que pertany a la regió d'Ostrobòtnia del Nord. Té una població de vora 17.000 habitants i cobreix una àrea de 5.804,54 km² dels quals 801.04 km² són aigua. La municipalitat és unilingüe amb només el finès com a llengua activa.
Kuusamo és un gran centre d'interès per la pràctica d'esports d'hivern, i rep prop d'un milió de turistes cada any. És molt coneguda per les competicions internacionals de salt de trampolí, biatló i esquí de fons.
# Kuurne-Brussel·les-Kuurne 2019

La Kuurne-Brussel·les-Kuurne 2019 va ser la 71a edició de la Kuurne-Brussel·les-Kuurne. Es disputà el 3 de març sobre un recorregut de 201,1 km amb sortida i arribada a Kuurne.
El vencedor final fou el luxemburguès Bob Jungels (Deceuninck-Quick Step) que s'imposà en solitari a Owain Doull (Team SKY) i Niki Terpstra (Direct Énergie), segon i tercer respectivament.

## Equips

L'organització convidà a 25 equips a prendre part en aquesta cursa:

## Classificació final

Font: ProCyclingStats :

## Referències

* ↑ «Exhibición del luxemburgués Jungels en la Kuurne-Bruselas-Kuurne». El Mundo Deportivo, 03-03-2019 [Consulta: 3 març 2019].

## Enllaços externs

* Kuurne-Brussel·les-Kuurne 2019 - Lloc web oficial
# Kerker

Kerker (àrab: كركر, Karkar) és una ciutat del Sahel tunisià, a la governació de Mahdia, situada a una trentena de quilòmetres de Sussa, entre M'saken i El Jem, per sobre de la carretera RN1. Constitueix una municipalitat que tenia 7.467 habitants el 2014. Depèn, com a sector, de la delegació de Bou Merdes. Al seu terme municipal es troben els llocs de Zerata, Bouhlel Ali Nord, Bouhlel Ali Sud, Melahma i l'Ouadbia, que també són sectors de la delegació de Bou Merdes.

## Situació

La ciutat està dividida en dos: Kerker Village, situada sobre la RN1, i Kerker Gare, situada a la carretera de Mahdia, a uns dos quilòmetres de la RN1. La ciutat es caracteritza per la seva situació estratègica, ja que és la porta d'entrada de la governació de Mahdia pel costat nord, la qual cosa la fa propera a les governacions de Sussa i de Monastir.

## Administració

És el centre de la municipalitat o baladiyya homònima, amb codi geogràfic 33 19 (ISO 3166-2:TN-12).
Al mateix temps, forma sis sectors o imades, Kerker (33 52 53), Zerata (33 52 54), Bouhlale El Ali Sud (33 52 57) i Bouhlale El Ali Nord (33 52 58), dins de la delegació o mutamadiyya de Boumerdès (33 52).

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 144. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 86-90. ISSN: 1737-7838 [Consulta: 18 agost 2021].
# Kerið

Kerið (escrit a vegades com Kerith o Kerid) és un llac de cràter volcànic que es troba al sistema volcànic conegut com a Grímsnes a la regió de Suðurland, en la ruta turística popularment coneguda com el Cercle Daurat. És un dels diversos llacs de cràter de la zona, coneguda com a zona Volcànica Occidental d'Islàndia, que inclou la península Reykjanes i la glacera Langjökull, creada pel moviment de la terra sobre el hotspot, però de tots els llacs de cràter és en el que s'hi reconeix la caldera més fàcilment, ja que està encara intacte. La caldera, com les altres roques volcàniques de la zona, està composta de roca vermella, més que no pas negra. La caldera fa aproximadament 55 metres de profunditat, 170 metres d'amplada i 270 metres d'allargada. La caldera de Kerið és un dels tres cràters volcànics més identificables perquè té aproximadament 3000 anys, que és la meitat de la majoria de volcans circumdants. Les altres dues són Seyðishólar i Kerhóll.
Mentre que la majoria del cràter està rodejat d'una paret de roca amb poca vegetació, hi ha una paret que s'inclina més suaument i està recoberta d'una molsa profunda, i s'hi pot caminar força fàcilment. El llac en si és força poc profund (de 7 a 14 metres, depenent de la pluja i d'altres factors), però a causa de minerals del sòl, és d'un opac i sorprenentment vívid color aiguamarina.
Els propietaris del terreny Kerfélagið cobren una taxa d'entrada per veure el cràter de 400 ISK (a data d'agost de 2017).

## Formació

Tot i que els volcanòlegs al principi van creure que Kerið havia estat format per una gran explosió volcànica, ja que això és el que sol passar amb els cràters volcànics, estudis més minuciosos de la regió de Grímsnes no van poder trobar proves d'aquesta gran explosió a Kerið. El que es creu ara és que Kerið era un con volcànic que va entrar en erupció i va buidar la seva reserva de magma. Una vegada que el magma va ser exhaurit, el pes del con va col·lapsar a la cambra buida de magma. La piscina actual d'aigua al fons del cràter es troba al mateix nivell que el nivell freàtic, i no és causat per la pluja.

## Referències

* ↑ Tauler d'informació després a Kerith Cràter
# Khoroixi

Khoroixi - Хороший (rus) - és un poble (un khútor) de l'óblast de Bélgorod, a Rússia. El 2010 tenia 1 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Khoróixevskaia

Khoróixevskaia (en rus: Хорошевская) és un poble (una stanitsa) de l'óblast de Rostov, a Rússia, segons el cens rus del 2010 tenia 488 habitants. Pertany al districte de Tsimliansk.

## Referències

* ↑ «Цимлянское море. Очерк об исчезнувшей Цимлянской станице. | Вольная Станица». Arxivat de l'original el 2016-03-04. [Consulta: 6 novembre 2015].
# Käthe von Schuch

Kät(h)e von Schuch-Schmidt, nascuda Katharine Johanna Henriette Wilhelmine Clementine Schuch (Dresden (Saxònia), 18 de març,e 1885 - Munic (Baviera), 17 de juliol, 1973), va ser una soprano alemanya.
Käthe von Schuch va créixer amb els seus pares, el director d'orquestra Ernst von Schuch i la cantant d'òpera Clementine Von Schuch-Proska, a Niederlößnitz (avui districte de Radebeul) a Schuchstrasse 15/17. Era germana de la soprano de coloratura Liesel Schuch-Ganzel i del violoncel·lista Hans von Schuch.
Schuch va ser contractada com a cantant d'òpera de la cort a Dessau de 1910 a 1912, després de la qual cosa va aparèixer com a cantant de concert. Després del seu matrimoni també va ser coneguda com a Käte von Schuch-Schmidt o Käthe Schmidt.

## Referències

* ↑ Geburtsregister StA Dresden II, Nr. 835/1885
* ↑ Grabstätte

## Bibliografia

* Erika Eschebach (ed.), Andrea Rudolph (ed.): Die Schuchs. Eine Künstlerfamilie in Dresden. Sandstein Verlag, Dresden 2014, ISBN 978-3-95498-098-7.
# Kris (arma)

El kris o keris és una daga distintiva, asimètrica indígena d'Indonèsia, Malàisia, Brunei, Tailàndia meridional i les Filipines meridionals.
És una arma i alhora un objecte espiritual. Es considera sovint que els krises tenen una essència o presència, i que algunes fulles són portadores de bona sort i unes altres de dolenta per qui les posseeix.
Els kris s'han distribuït des de l'illa de Java a moltes parts de l'arxipèlag d'Indonèsia, tals com Sumatra, Bali, Lombok, Sumbawa, Célebes del sud, Borneo i a les àrees asiàtiques sud-orientals.
# Kris Humphries

Kris Nathan Humphries (6 de febrer de 1985, Minneapolis, Minnesota) és un jugador de bàsquet professional afroamericà estatunidenc que milita als Brooklyn Nets de l'NBA. Naturalment un aler-pivot, Humphries és prou versàtil per a jugar també com pivot.

## Referències

* ↑ Kim Kardashian & Kris Humphries To Wed This Summer! Wedding Could Net Over, Million RealityTea May 27, 2011.

## Enllaços externs

* Fitxa de Kris Humphries a NBA.com (anglès)
# Klemen Prepelič

Klemen Prepelič (Maribor, 20 d'octubre de 1992) és un jugador de bàsquet eslovè. Amb 1,91 metres d'alçada juga en la posició d'escorta.

## Carrera esportiva

Es va formar al planter del Branik Maribor eslovè, amb qui va arribar com a professional amb el primer equip del club a la segona divisió la temporada 2009-10. Aquell estiu fitxa per l'Helios Domzale on realitzaria principalment una gran segona temporada, amb unes mitjanes a la Lliga Adriàtica de 14,4 punts, i de 15,2 a la lliga eslovena, i amb qui seria subcampió de Copa. El 2012 fitxa per l'Union Olimpija Ljubljana, amb qui guanyaria la Copa i seria subcampió de lliga, a més de participar per primera vegada a l'Eurolliga. La temporada següent se'n va a la lliga turca per jugar a les files del Banvit. Després de no ser triat en el Draft de l'NBA del 2014 torna a l'Olimpija Ljubljana aquell mateix any.
La temporada 2015-16 fitxa per l'EWE Baskets Oldenburg de la lliga alemanya, i un any després se'n va a jugar al Limoges francès. La temporada 2017-18 no es mou de França, però canvia d'equip i passa a formar part del Levallois Metropolitans parisenc. La temporada 2018-19 fitxa pel Reial Madrid, un equip que guanyarà la Lliga i la Supercopa però en el que ell no tindrà gaires minuts. Per aquest motiu la temporada 2019-20 se'n va cedit al Club Joventut Badalona. El juliol del 2020 es va anunciar el seu fitxatge pel València Basket.

### Internacional

Debuta amb la selecció del seu país a l'europeu sub18 de Vilnius de l'any 2010, i serà internacional també els dos anys següents amb la sub 20. L'any 2014 debuta amb l'absoluta d'Eslovènia a l'Eurobasket. El 2016 participa en el preeuropeu i el 2017 es proclama campió d'Europa a l'Eurobasket celebrat a Hèlsinki i Istambul. També participa en les fases de classificació per a la Copa del Món de l'any 2019.

## Referències

* ↑ «Klemen Prepelic Player Profile» (en anglès). Real GM. [Consulta: 29 juliol 2019].
* 1 2 Klemen Prepelič jugador a l'ACB
* ↑ «El Joventut fa oficial la incorporació de Klemen Prepelic». Esport 3, 06-08-2019 [Consulta: 6 agost 2019].
* ↑ «El Valencia ficha por dos temporadas al esloveno Prepelic». mundodeportivo.com, 04-07-2020 [Consulta: 12 desembre 2020].
# LFM

LFM té els següents significats:
* Liber feudorum maior, cartulari de documents referents als dominis del Casal de Barcelona
* La Família Michoacana, organització criminal dedicada al narcotràfic amb base a l'estat de Michoacán (Mèxic)
# La Belle Russe

La Belle Russe és una pel·lícula nord-americana de Charles Brabin estrenada el 1919. És avui considerada perduda.

## Argument

Fleurette i la Belle Russe, germanes bessones, són ballarines parisenques. La primera es casa amb Phillip Sackton, un membre de l'aristocràcia tradicional anglesa. Els seus pares deshereten aquest últim, i per subvenir a les seves necessitats es posa a pintar mentre la seva dona fa classes de ball a nens.
Phillip és cridat durant la guerra, però en ser ferit, torna a casa seva amb un amic oficial que coneix La Belle Russe. Descobreix que el seu únic germà és mort, i que la seva mare ha decidit restablir-li els seus drets i acceptar la seva esposa. Descobreix una esposa immoral, de fet La Belle Russe intenta usurpar la identitat de la seva germana per aprofitar-se dels diners dels Sackton.
Feliçment Fleurette aconsegueix desbaratar els plans maquiavèlics de la seva bessona i es descobreix la veritat…

## Al voltant de la pel·lícula

* Aquesta pel·lícula és dirigida pel futur marit de Theda Bara.

## Repartiment

* Alice Wilson: Lady Sackton
* Robert Lee Keeling: Sir James Sackton
* Robert Vivian: Butler
* Theda Bara: Les bessones La Belle Russe i Fleurette
* Warburton Gamble: Phillip Sackton

## Referències

* ↑ «La Belle Russe / Charles J Brabin» (en anglès). American Silent Feature Film Survival Database, 05-01-2017. [Consulta: 22 gener 2021].
# L'Hotel (Matadepera)

L'Hotel, durant un temps conegut com la Residència Els Roures, és una obra del municipi de Matadepera (Vallès Occidental) inclosa en l'Inventari del Patrimoni Arquitectònic de Catalunya.

## Descripció

Edifici format per dos cossos. El cos més gran, a la plaça, presenta planta baixa i tres pisos. A la planta baixa hi ha grans obertures d'arc de mig punt i als pisos superiors, obertures de diversa tipologia (rectangulars, d'arc de mig punt o escarser, etc.). El cos més petit, de planta baixa i dos pisos, és a la banda dreta del carrer de Sant Isidre. Té façana de composició simètrica, amb porta d'accés d'arc de mig punt i dues petites portes de la mateixa tipologia als costats. Al primer pis hi ha superposades dues fileres de quatre i tres obertures d'arc de mig punt i, al pis superior, obertures rectangulars.
Cal destacar l'ús de la ceràmica en l'ornamentació del conjunt (balustrades, emmarcament d'obertures, etc.).

## Història

L'edifici fou bastit l'any 1941, en estil noucentista.

## Referències

* 1 2 3 «Residència Els Roures». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 21 novembre 2015].
# La Pedra (Biscarri)

La Pedra, o la Casa de la Pedra, és una masia del terme municipal d'Isona i Conca Dellà situada en el poble de Biscarri, de l'antic terme de Benavent de Tremp.
Està situada al sud-oest del nucli dispers de Biscarri, al sud-oest de Cal Tronxet i a ponent de Cal Turumba. El poble de Covet és també a prop, a ponent. És a la dreta del riu de la Pedra
# La Bosse-de-Bretagne

La Bosse-de-Bretagne (en bretó Bosenn, en gal·ló La Bocz) és un municipi francès, situat a la regió de Bretanya, al departament d'Ille i Vilaine. L'any 2006 tenia 517 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 483 | 495 | 437 | 390 | 388 | 386 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Jean-Charles Hamon | |
| 2008- | Alain Dupont | |
# La chica de nieve

La chica de nieve és una sèrie de televisió espanyola. Un thriller creat per Jesús Mesas Silva i Javier Andrés Roig per a Netflix. Està basat en la novel·la homònima de Javier Castillo. És protagonitzada per Milena Smit, José Coronado, Aixa Villagrán, Tristán Ulloa, Loreto Mauleón, Julián Villagrán, Raúl Prieto i Cecilia Freire. Es va estrenar a Netflix el 27 de gener de 2023.

## Trama

En 2010, una nena petita, Amaya Martín, desapareix entre la multitud durant la cavalcada de Reis Mags a Màlaga. Una periodista en pràctiques, Miren (Milena Smit), comença la seva recerca per trobar la noia, amb el suport del periodista Eduardo (José Coronado). Fan una recerca en paral·lel a la de la inspectora Belén Millán (Aixa Villagrán). Aquesta recerca despertarà en la jove periodista aspectes del seu passat que volia oblidar i ara la tornen a turmentar.

## Repartiment

* Milena Smit - Miren Rojo
* José Coronado - Eduardo
* Aixa Villagrán - Belén Millán
* Loreto Mauleón - Ana Núñez
* Raúl Prieto - Álvaro Martín Velázquez
* Cecilia Freire - Iris Molina López (Episodi 4 - Episodi 6)
* Julián Villagrán - Santiago Vallejo (Episodi 5)
* Marco Càceres - Chaparro
* Tristán Ulloa - David Luque (Episodi 1 - Episodi 2; Episodi 4)
* Antonio Dechent - Cap Superior de Policia (Episodi 1; Episodi 3)
* Emma Sánchez - Amaya Martín Núñez / Julia Vallejo Molina (5 anys)
* Iratxe Emparan - Amaya Martín Núñez / Julia Vallejo Molina (10 anys)
* Alejandro Vergara - Raúl (Episodi 5)

## Producció

El 22 d'abril de 2021, Netflix va anunciar l'adquisició de tres novel·les espanyoles per adaptar-les a sèries a Espanya: Un conte perfecte, de Elísabet Benavent; Filla del camí, de Lucía Asué Mbomio Rubio; i La noia de neu, de Javier Castillo. El 28 d'octubre de 2021, durant una presentació dels seus futurs continguts originals d'Espanya, la plataforma va confirmar que la sèrie estaria protagonitzada per Milena Smit i dirigida per David Ulloa i Laura Alvea. El 8 de febrer de 2022, el rodatge de la sèrie va començar a Màlaga, amb José Coronado, Aixa Villagrán, Tristán Ulloa, Loreto Mauleón, Julián Villagrán, Raúl Prieto i Cecilia Freire confirmats com a part del repartiment.

## Referències

* ↑ «'La chica de nieve', Javier Castillo: El comentado error en la serie que su autor ha tomado con humor» (en castellà), 20-02-2023. [Consulta: 13 març 2023].
* ↑ «Netflix anuncia tres nuevas series españolas y amplía su centro de producción de Madrid». Vertele, 22-04-2021. [Consulta: 1r gener 2023].
* ↑ Pérez, Laura. «Netflix anuncia tres series españolas y renueva 'Valeria' y 'Élite': todos sus próximos proyectos». Vertele, 28-10-2021. [Consulta: 1r gener 2023].

## Enllaços externs

* Lloc web oficial
# La chica del gato (pel·lícula de 1927)

La chica del gato és una pel·lícula espanyola muda i en blanc i negre, estrenada el 6 de gener de 1927 i dirigida per Antonio Calvache, basada en l'obra de teatre homònima de Carlos Arniches. Existeixen dues altres versions cinematogràfiques, estrenades, respectivament el 1943 i 1964.

## Argument

L'atzarosa vida de Guadalupe (Josefina Juberías), una jove òrfena que es veu obligada a delinquir forçada per la seva família d'acolliment. Farta de la situació, decideix escapar amb el seu gat i troba refugi a casa d'una família acomodada, arribant a intimar amb la seva filla. Guadalupe descobrirà desolada, que el pretendent de la seva nova amiga és, en realitat, un farsant.

## Repartiment

* Josefina Juberías - Guadalupe
* Carlos Díaz de Mendoza
* Fernando Díaz de Mendoza
* Antonio Riquelme
* Laura Pinillos
* Elena Salvador

## Referències

* ↑ La chica del gato a Cervantes Virtual
# La Rectoria (Granera)

La Rectoria és una edificació del terme municipal de Granera, a la comarca del Moianès. Pertany a la parròquia de Sant Martí de Granera, i n'era la residència del rector.
Està situada a 660,8 metres d'altitud al Barri de l'Església, al costat sud de l'església de Sant Martí de Granera, amb la qual està comunicada, i davant per davant de l'actual Casa de la Vila -les antigues escoles- del poble.
S'hi accedeix per una pista asfaltada que arrenca cap a l'oest de 80 metres al sud-oest de la capella de Santa Cecília i en uns 200 metres de recorregut arriba a l'esplana del costat de ponent de l'església.
A migdia del serradet on està situada la Rectoria i l'església de Sant Martí s'estén la vall del torrent de la Rectoria.

## Enllaços externs

* La Rectoria en el seu entorn a l'Institut Cartogràfic de Catalunya
# La Formiga Obrera

La Formiga Obrera (Santsenca) va ser una cooperativa fundada a Sants a finals del segle xix amb la conformació de propostes pioneres per al moment com el repartiment col·lectiu dels excedents.

## Història

La Formiga Obrera va ser fundada el dia 7 de març del 1885, amb seu a l'actual carrer Valladolid de l'actic municipi de Sants (annexionat a Barcelona el 1897). Dos anys més tard, es va augmentar la cabuda del local amb l'adquisició de dos edificis a l'actual carrer de Galileu, que van passar a convertir-se en la nova seu de l'entitat amb capacitat per disposar de magatzem, botiga d'alimentació i forn de pa, així com una cafeteria, les oficines i una habitació per a cursos. Aquest nou edifici es va acabar l'any 1900 i la primera seu va passar a tenir funcions purament de magatzem.
El 1906, el seu fundador va marxar a Rubí, on va formar part de la Cooperativa La Rubinense i La Formiga Obrera va anar entrant en declivi fins que va ser absorbida per La Flor de Maig el 1918, convertint-se'n en la sucursal número 3.

## Referències

* ↑ Dalmau Torvà i Miró i Alcedo, 2010, p. 189.
* ↑ Dalmau Torvà i Miró i Alcedo, 2010, p. 192.

## Bibliografia

* Dalmau Torvà, Marc; Miró i Alcedo, Ivan. Les Cooperatives Obreres de Sants. Autogestió proletària en un barri de Barcelona (1870-1939). La Ciutat invisible, 2010. ISBN 9788493833213.
# La Niña

«La Niña» té aquests significats:
* La Niña (clima), fenomen climàtic caracteritzat per l'excés de pluja a Amèrica i sequeres al subcontinent australià
* La Niña (caravel·la), caravel·la de Cristòfor Colom en el seu primer viatge a Amèrica